Lotte Wubben-Moy

**Carlotte Mae Wubben-Moy** (Dutch: [lɔt'tə 'ʋubən mɔi]; yo o tshotsweng ka Firikgong a le lesome le bongwe ka 1999) ke motshameki wa kwa ga Mmamosadinyana wa kgwele ya dinao ya porofeshenale yo o tshamekang e le motshameka morago wa Arsenal mo liking ya FA Women's Super League le wa setlhopha sa bosetshaba sa kwa ga Mmamosadinyana. O tshamekile kgwele ya sekolo sa ithutelo ditiro kwa North Carolina Tar Heels. O emetse Enyelane makgetlho a le mmalwa mo maemong a bonana go tswa ka ba ba kwa tlase ga dingwaga tse lesome le botlhano go fitlha kwa go ba ba ka fa tlase ga tse di masome a mabedi le bongwe, o ne a tshameka motshameko wa gagwe wa ntlha wa setlhopha sa bomme sa Enyelane ka Mopitlo wa ngwaga wa 2021.

## Botshelo jwa pele
Carlotte Wubben-Moy o tsholetswe kwa Bow, London, England, mmagwe e le moesemane, Claire Moy, le Antonius Wubben, mo Dutch yo eleng monnga Kaizen Furniture Makers. Wubben-Moy o bua se-Dutch se se tlhapileng. O tsene sekolo kwa Olga Primary School mme a tsena sekolo se segolwane sa Anglo European School kwa a neng a bidiwa victrix ludorum  ka 2015– o ne gape a tsena kwa Stoke Newington School and Sixth Form go dira di A-levels. Jaaka karolo ya letsholo la "Where Greatness Is Made", letlapa le le tlotlang Wubben-Moy le ne la tlhomiwa kwa Chadwell Heath.

## Tiro ya setlhopha

### Arsenal
Morago ga go etelela setlhopha sa Arsenal pele go fenya FA WSL Development Cup le FA Youth Cup gabedi, Wubben-Moy o ne a simolola go tshameka mo setlhopheng sa maemo a a kwa godimo a na le dingwaga di le lesome le borataro ka Phukwi a le masome mabedi le borataro ka 2015 jaaka motshameki yo o neng a tsenngwa mo motshamekong wa metsotso e le 90 fa ba ne ba fenya Notts County ka 2-1, nngwe ya iponagatso tse pedi tse a neng a di dira mo setlheng sa FA WSL sa 2015 fa Arsenal e fenya WSL Cup le FA Cup, ba fenya sebedi sa dikopi.

Le fa a ne a lebagane le kgobalo e e neng ya dira gore a se ka a kgona go tshameka motshameko wa 2017 FA WSL Spring Series ka 2017, Wubben-Moy o ne a tshameka motshameko wa gagwe wa ntlha mo metshamekong yotlhe e robabedi ya metshameko wa Spring Series wa Arsenal fa  setlhopha se ne sa fetsa se sa fenngwa.

### '''North Carolina Tar Heels'''
Ka letlhabula la 2017, Wubben-Moy o ne a fudugela kwa United States go tshameka kgwele ya dinao kwa sekoleng sa ithutelo ditiro, a ya kwa setlhopheng sa ACC sa North Carolina Tar Heels. E ne e le mosimolodi wa dingwaga di le tharo yo o neng a tshameka kwa bogareng jwa lemorago la UNC mme o ne a tlhophiwa mo setlhopheng sa bobedi sa All-ACC ka 2019. O ne a nosa nno ya gagwe ya ntlha ya go tshameka kwa sekoleng sa ithutelo ditiro ka Lwetse a robabobedi ka 2019 mo phenyong ya 8-0 kgatlhanong le UNLV Rebels, e le ya ntlha ya tse thataro tse a di nositseng mo ngwageng wa gagwe wa boraro.

Ka Phatwe wa 2020, Wubben-Moy o ne a itsise gore o tlogela ngwaga wa gagwe wa bofelo wa go tshamekela sekole sa ithutelo ditiro ka ntlha ya go sa tlhomamisege ga setlha seo ka ntlha ya leroborobo la COVID-19.

### Go Boela Kwa Arsenal
Morago ga go tshameka ditlha di le tharo le UNC, Wubben-Moy o ne a boela kwa Arsenal, a saena tumalano ya porofeshenale Lwetse a le lesome le motso ka 2020.

Wubben-Moy o ne a nosa nno ya gagwe ya ntlha ya Arsenal ka di Phalane  a le lesome le motso ka 2020 kgatlhanong le Brighton le Hove Albion morago ga go tsena mo motshamekong a tswa kwa ntle mo phenyong ya 5-0.

Ka Mopitlo a le lesome le boferabongwe ka 2021, Wubben-Moy o ne a nosa nno ya gagwe ya bobedi ya Arsenal kgatlhanong le Manchester United mo motshamekong o o fedileng ka 2-0; o ne a tswelela go fenya motshameki wa motshameko oo. Kwa bokhutlong jwa kgwedi ya Mopitlo o ne a bidiwa Barclays WSL Player of the Month.

Wubben-Moy o ne a tlhophiwa go nna motshameki wa setlha mo setlheng sa 2023/24, a le kwa pele ga Stina Blackstenius le Alessia Russo.

## Tiro ya boditshabatshaba
Wubben-Moy o ne a nna mokapotene wa setlhopha sa England sa ba ba ka fa tlase ga dingwaga tse lesome le bosupa ka nako ya Sejana sa Lefatshe sa Basadi sa FIFA sa 2016 sa ba ba ka fa tlase ga dingwaga tse lesome le bosupa fa setlhopha se ne se fitlha kwa diquarterfinaleng. Moragonyana mo ngwageng oo, o ne gape a nna mokapotene wa Engelane kwa UEFA Women's Under-17 Championship ya 2016, a ba isa kwa maemong a boraro.

Ka Tlhakole a le masome mabedi le boraro ka 2021, Wubben-Moy o ne a simolola go tshameka motshameko wa gagwe wa boditshabatshaba kgatlhanong le Northern Ireland, a tsena mo boemong jwa motshameki ka ene wa Arsenal Leah Williamson mo motshamekong o o neng wa felela ka phenyo 6-0 ya Enyelane. Ka Motsheganong a le masome mabedi le bosupa ka 2021, o ne a tlhophiwa jaaka motshameki yo o emelang wa kgwele ya dinao wa basadi wa Great Britain kwa metshamekong ya Olimpiki ya selemo ya 2020. Ka June 2022, Wubben-Moy o ne a tsenngwa mo setlhopheng sa Enyelane se se neng sa fenya UEFA Women's Euro 2022.

Wubben-Moy o ne a abelwa 217 fa FA e ne e itsise ka thulaganyo ya bone ya dinomoro tsa boswa go tlotla segopotso sa bo masome matlhano a motshameko wa ntlha wa boditshabatshaba wa Enyelane.

Ka Moranang wa 2023, Wubben-Moy e ne e le karolo ya setlhopha sa Enyelane se se neng sa fenya kgaisano ya 2023 Women's Finalissima kgatlhanong le Brazil. Ka Motsheganong a le masome mararo le motso ka 2023, Wubben-Moy o ne a bidiwa mo setlhopheng sa 2023 FIFA Women's World Cup sa Phukwi wa 2023.

O ne anosa nno ya gagwe ya ntlha ya boditshabatshaba ka Tlhakole a le masome mabedi le bosupa ka 2024 ka nako ya phenyo ya botsalano ya 5-1 kgatlhanong le Italy.

## Go lwela ditshwanelo
Morago ga go keteka phenyo ya Euro kwa Trafalgar Square, Wubben-Moy o ne a bua le kapotene wa Enyelane Leah Williamson ka go kwala lekwalo go batlhophiwa ba ba babedi ba botonakgolo ba UK ba kopa gore go nne le phitlhelelo e e lekanang ya kgwele ya dinao go basetsana. Setlhopha se ne sa itumelela kakanyo eo, mme lekwalo le le neng la kwalwa le ne la saeniwa ke maloko otlhe a le masome mabedi le boraro a setlhopha sa Euros. Ka Mopitlo a robabobedi ka 2023, go kgatlhana le Letsatsi la Boditshabatshaba la Basadi, puso ya UK e ne ya itsise gore e tla diragatsa dikopo tsa setlhopha: gore dikolo di tla diragatsa bonnye ja dioura tse pedi tsa thuto ya itshidilo mmele ka beke le go netefatsa gore basetsana ba na le phitlhelelo e e lekanang mo metshamekong yotlhe ya sekolo, go akaretsa kgwele ya dinao.

## Botshelo jwa gagwe
O ne a gola e le molatedi wa Arsenal, mmangwaneagwe o ne a mo opelela dipina tsa Gunners jaaka dipina tsa boroko fa a ne a sa le ngwana. Fa a ne a fiwa tumalano kwa setlhopheng e e neng e akaretsa dithuto tsa sekolo sa ithutelo ditiro ka tlhaeletsano; o ne a itumelela gore thuto ya gagwe e ne e tsewa tsia, mme a batla maitemogelo a motho ka sebele, jalo a latela motshameki ka ene wa kwa Enyelane Alessia Russo kwa Yunibesithing ya North Carolina kwa Chapel Hill. Bobedi jo bo ne bo nna mmogo mo ngwageng wa bone wa ntlha. Fa a ne a le kwa North Carolina, Wubben-Moy o ne a ikutlwa gore go nna le maitemogelo a kgwele ya dinao ya kwa Yuropa le ya kwa United States go ne go ba dira gore e nne batshameki yo o botoka.

Go tloga ka ngwaga wa 2022, Wubben-Moy o na le botsalano le mokgweetsi wa dibaesekele Tao Geoghegan Hart, yo o tswang kwa lefelong le le tshwanang la London mme a tsene sekolo sa Stoke Newington pele ga gagwe.

Morago ga go kopana le molatedi yo o sa utlweng mo ditsebeng thata ka 2023, Wubben-Moy o ne a neela ipelo yotlhe ya dino tsa gagwe molatedi yoo.

## Metswedi